b'\n_START_ARTICLE_\nPlavi Vjesnik\n_START_PARAGRAPH_\nPlavi Vjesnik (popularno imenovan Plavac) je bil specializirani strip tednik \xc4\x8dasopisne hi\xc5\xa1e Vjesnik iz Zagreba namenjen otrokom, pozneje mladini, ki je izhajal med leti 1954 in 1973.\n_START_SECTION_\nZgodovina \xc4\x8dasopisa\n_START_PARAGRAPH_\nPrva \xc5\xa1tevilka \xc4\x8dasopisa je iz\xc5\xa1la 1. oktobra 1954. \xc4\x8casopis je bil naslednik predhodnih poskusov \xc4\x8dasopisne hi\xc5\xa1e Vjesnik Zagreb, saj so posku\xc5\xa1ali \xc5\xbee s \xc4\x8dasopisi Vjesnikov zabavni tjednik (Vesnikov zabavni tednik) v letu 1952, Petko (1952/53) in Miki Strip (1954)._NEWLINE_\xc4\x8casopis je nastal v obdobju, ko dru\xc5\xbebena klima ni bila ve\xc4\x8d tako nenaklonjena tovrstni kulturi, kot v prvih letih po osvoboditvi leta 1945. V obdobju po vojni se je strip ocenjeval kot manjvredna, dekadentna oblika zabave in kulture._NEWLINE_Plavi Vjesnik se je ustalil pri publiki in si pridobil veliko popularnost zahvaljujo\xc4\x8d objavljanju ve\xc4\x8djega \xc5\xa1tevila dobrih stripov, prvenstveno angle\xc5\xa1kega znanstveno fantasti\xc4\x8dnega tipa\xc2\xa0\xc2\xbbDan Dare\xc2\xab, ki je bil preveden kot Den Deri. Od doma\xc4\x8dih avtorjev so v \xc4\x8dasopisu prete\xc5\xbeno objavljali hrva\xc5\xa1ki avtorji \xc5\xbdarko Beker, Borivoje Dovnikovi\xc4\x87 Bordo, Vladimir Dela\xc4\x8d, Andrija Maurovi\xc4\x8d, Walter Neugebauer, Julio Radilovi\xc4\x87 Jules, Oto Reisinger._NEWLINE_Prva \xc5\xa1tevilka \xc4\x8dasopisa tiskana v barvah je bila \xc5\xa1tevilka 248 leta 1958._NEWLINE_Sredi \xc5\xa1estdesetih let 20. stoletja se je \xc4\x8dasopis pod uredni\xc5\xa1tvom Nenada Brixya in pozneje Pere Zlatarja za\xc4\x8del spreminjati iz strip tednika v pop-rock \xc4\x8dasopis, vse bolj podoben tudi rumenemu tisku in tra\xc4\x8du, kar je bilo za tisti \xc4\x8das zelo pogumno. To je \xc4\x8dasopisu prineslo veliko popularnost, toda kmalu za tem tudi velik padec popularnosti in prodaje ter leta 1973 ukinitev \xc4\x8dasopisa._NEWLINE_Leta 1960 je redakcija Plavega Vjesnika razpisala nate\xc4\x8daj za originalni doma\xc4\x8di strip na temo \xc5\xbeivljenja mladine. Razpisana je bila nagrada v vi\xc5\xa1ini 100.000 dinarjev, medtem, ko je \xc4\x8dasopisna cena bila 30 dinarjev. Na nate\xc4\x8daj je pri\xc5\xa1lo 88 del, a nobeno ni zadovoljilo kriterijev uredni\xc5\xa1tva._NEWLINE_Na ponovljenem nate\xc4\x8daju leta 1964 sta bili podeljeni dve prvi nagradi, ki sta jih prejela avtorja Ljubomir Filipovski in Tomislav Ko\xc5\xbeari\xc4\x87.\n_START_SECTION_\nPlavi Vjesnik v Sloveniji\n_START_PARAGRAPH_\nPlavi Vjesnik se je prodajal tudi v Sloveniji in je v precej\xc5\xa1nji meri oblikoval tudi slovensko stripovsko sceno._NEWLINE_V Sloveniji so v tem \xc4\x8dasu v razli\xc4\x8dnih obdobjih ponujali od stripovski revij poleg Plavega Vjesnika \xc5\xa1e srbsko revijo Kekec. Od slovenskih revij pa je izhajal tednik Zvitorepec med leti 1966 in 1973, pozneje pa v skupni izdaji beograjske Politike in ljubljanskega Dela Zabavnik.'